Actekinis serentis

Actekinis serentis (Tagetes minuta, ) – astrinių (Asteraceae) šeimos augalų rūšis. Natūraliai paplitusi Pietų Amerikoje, bet dabar auginama daugelyje kraštų.

Augalas apie 50 cm aukščio, žolinis, šakotu stiebu. Lapai lancetiški, tamsiai žali. Žydi labai smulkiais, šviesiai gelsvais graižais.

Actekinis serentis pasižymi aitriu kvapu. Peru, Bolivijoje, Ekvadore šis augalas plačiai naudojamas kaip prieskonis pagardinant sriubas, salotas, bulvių patiekalus, dedamas į prieskonių mišinius. Liaudies medicinoje actekinio serenčio arbata vartojama gydant peršalimo ligas, kvėpavimo, virškinimo sutrikimus. Augalo sultys įjautrina odą ir gali sukelti fotodermatitą.


Kategorija:Astriniai
Kategorija:Vaistiniai augalai
Kategorija:Prieskoniniai augalai